Folketing
2004-01-20

Det ved jeg ikke, men jeg vil gerne give spørgeren et skriftligt svar på det. Men jeg kunne ikke forestille mig andet. Selvfølgelig har man nogle erfaringer fra Fyns Amt, der gør, at man godt vil have nogle øgede magtbeføjelser, men med henvisning også til den diskussion, vi havde på hele ældre/demensområdet og handicapområdet, drejer det sig om, at mindst mulig magtanvendelse er at foretrække, og det kunne jeg ikke forestille mig andet end at man tager højde for. Men som sagt vil jeg selvfølgelig undersøge det og sikre mig, at man også bruger den erfaring fra de steder, hvor man har positive erfaringer med det.